PLANINSKO DRUŠTVO CELJE MATICA                                                                         Celje,  21. 04. 2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

MED DRAVO IN STOLOM 

SINSKI VRH,  1577 m, 

V NEDELJO,  9. MAJA 2010 

MED DRAVO IN 120 km DOLGO GLAVNO VERIGO KARAVANK 

SO GOROTVORNE SILE NAGUBALE TUDI MALCE NIŽJO SEVERNO VERIGO. 

PRITOKI IZPOD GLAVNEGA GREBENA SO JO ŽE DAVNO RAZREZALI NA VEČ KOSOV, 

EDEN TAKŠNIH PA JE TUDI DELO RUTARSKE BISTRICE IN LJUBELJSKE BOROVNICE. 

BISTRICA SE NAPAJA IZ IZVIROV POD STOLOM IN DOSEŽE DRAVO POD BISTRICO V ROŽU, 

MEDTEM KO BOROVNICA Z NAPITKI IZPOD VRTAČE 

HITI SKOZI SOTESKO ČEPO KREPČAT DRAVO PRI BOROVLJAH. 

MED OBEMA REČICAMA PA MED DRAVO IN STOLOM 

KUKA IZNAD KROŠENJ SINSKI VRH, LAHEK IN PRIJETEN CILJ PLANINSKEGA IZLETA, 

KI VAS NANJ SKUPAJ Z Jožetom Kodretom LEPO VABIMO. 

NA POT SE ODPRAVIMO OB PETIH ZJUTRAJ,  5:00, 

Z NAROČENIM AVTOBUSOM IZPRED PARKIRNE STAVBE OB LJUBLJANSKI CESTI V CELJU. 

JUTRANJO VOŽNJO SKLENEMO ONSTRAN LJUBELJA, 1058 m, NA BISTRICI V ROŽU, 481 m. 

KRAJ SO CENILI ŽE TURKI, SAJ SO GA V LETIH OD 1473 DO 1480 OBISKALI KAR ŠTIRIKRAT. 

BISTRIČANI HRANIJO TUDI SPOMINE NA FRANCOZE, KI SO 1813. LE ZGRDA ZAPUSTILI ROŽ. 

ŠE PRED MOSTOM ČEZ BISTRICO IN USTJEM MEDVEDJEGA DOLA 

SE Z GLAVNE CESTE ODCEPI OZNAČENA POT, KI KMALU PREIDE V STEZO 660. 

NA RAZPOTJU OB KRIŽU IZBEREMO DESNI ODCEP 661 POD VASJO SINE, okoli 650 m. 

NAD SOTESKO BISTRICE MED MAČENSKIM IN SINSKIM VRHOM ZAVIJE POT PROTI JUGU, DOKLER SE PRI JAKOBU V STRUGARJIH, 1142 m, 

NE ZAVIHTI PO JUGOZAHODNI REBRI NA ZAHODNI GREBEN 

IN PO NJEM V 3 urah IN POL PRIPELJE NA SINSKI VRH, SINACHER GUPF, 1577 m. 

NJEGOV GLAVNI TEKMEC NA ZAHODU JE MAČENSKI VRH ONSTRAN MEDVEDJEGA DOLA. 

JUŽNO OBZORJE OBVLADUJE STOL S SVOJO DRUŠČINO; NA SEVER NI OVIR DO DRAVE; 

SVOJO POT PA PO MALCE DALJŠEM ODDIHU NADALJUJEMO PO SLEMENIH PROTI VZHODU. 

POT 661 NAS PRIPELJE NA RAZPOTJE NA SEDLU VRANJICI, OREINZASATTEL, 1122 m. 

DA NE BI PO OZNAČENI GOZDNI CESTI 656 MERILI PASU OKROG NASLEDNJEGA VRHA, 

JO PO ZAHODNEM HRBTU RAJŠI KAR MAHNEMO NA PLANJAVO, RABENBERG, 1465 m, 

IN PO VZHODNEM SESTOPIMO NA RAZPOTJE NA SEDLU ALBINKU, HALBINGSATTEL, 1360 m,  

KAMOR PRIPELJE TUDI SEVERNA OBVOZNICA 656. 

KAJPADA SE ODLOČIMO ZA NADALJEVANJE VZDOLŽNEGA PREČENJA PO POTI 657, 

KI PO NOVIH 2 urah IN POL PRIPELJE NA DOLGO SLEME ŽINGARICE, SINGERBERG, 1589 m. 

Ž ŽINGARICE SE PO PREHOJENEM SLEMENU VRNEMO LE NA PREDVRH, 1554 m, 

S KATEREGA JE Š ŠTEVILKO 654 OZNAČEN SESTOP V SLOVENJI PLAJBERK, 948 m, 

KAMOR JE BIL Z MALEGA LJUBELJA NAŠEL CESTNI PRISTOP TUDI NAŠ VOZNIK 

IN KJER PRI CERKVI SVETEGA ERHARDA 

PO 7 urah IN POL HOJE SKLENEMO SVOJ POTEP PO KOROTANU. 

SVOJE IME JE PLAJBERK DOBIL PO RUDARJENJU, 

KI SEGA V DAVNO LETO 1257 IN SO GA OPUSTILI ŠELE MED DRUGO SVETOVNO VOJNO. 

DOMOV SE SKOZI LJUBELJSKI PREDOR VRNEMO DO 21. ure. 

PRIJAVE SPREJEMAMO V DRUŠTVENI PISARNI, ZA PREVOZ PA PRISPEVAMO 15,00 evrov. 

DOBER DAN V ROŽU!

Tone Primožič

